1.pielikums

 Protokolam Nr.32

13.07.2022.

SIA “Publisko aktīvu pārvaldītājs Possessor”

Iepirkuma komisijas

2022.gada 11.jūlija sēdē sniegtā atbilde

uz uzdotajiem jautājumiem

par iepirkumu

**“SIA "VENTTESTS" kapitāla daļu tirgus vērtības noteikšana**”

(POSSESSOR/2022/40)

######  **Par SIA “Publisko aktīvu pārvaldītājs Possessor” (turpmāk – Possessor) 2022.gada 7.jūlijā izsludināto iepirkumu “SIA "VENTTESTS" kapitāla daļu tirgus vērtības noteikšana**” (POSSESSOR/2022/40) **ir iesniegts jautājums:**

###### **11.07.2022.**

**Jautājums Nr.1:**

Vai papildus vērtēšanas ziņojumam ir jāsagatavo arī informācijas memorands? Nolikuma 10. lapaspusē ir minēts “3.4. Darbs jāveic kvalitatīvi un rūpīgi, aprakstot izmantoto vērtības aprēķināšanas metodiku, galvenos pieņēmumus, novērtēšanas ziņojumam pievienojot nepieciešamos materiālus/ dokumentus (kopijas), kā arī pievienojot tam **informācijas memorandu atbilstoši pielikumā Nr.4 noteiktajai formai** un informācijas memoranda tulkojumu angļu valodā.”, tai pat laikā Tehniskajā specifikācijā (4.pielikums) ir minēts “Novērtēšanas ziņojums, atbilstoši pielikumā Nr.6 noteiktajai formai jāiesniedz divos oriģināleksemplāros, noformēts saskaņā ar normatīvajos aktos noteikto dokumentu izstrādāšanas un noformēšanas kārtību, kā arī elektroniskā formā (pdf. failā) uz elektroniskā pasta adresi: info@possessor.gov.lv.”, un nevienas atsauces uz informācijas memoranda nodošanu nav minētas . Papildus, 6.nolikumā ir minēts tikai “Vērtējuma ziņojuma saturs”, bez atsaucēm uz informācijas memoranda saturu.

**Atbilde Nr.1:**

**Nē**, papildus vērtēšanas ziņojumam **nav jāsagatavo informācijas memorands**.

Iepirkuma Nolikuma 1.pielikuma “Tehniskā specifikācija” 3.4.punktā ir tehniska pārrakstīšanās kļūda. Punkts izsakāms šādā redakcijā:

“3.4. Darbs jāveic kvalitatīvi un rūpīgi, aprakstot izmantoto vērtības aprēķināšanas metodiku, galvenos pieņēmumus, novērtēšanas ziņojumam pievienojot nepieciešamos materiālus/ dokumentus (kopijas)~~, kā arī pievienojot tam informācijas memorandu atbilstoši pielikumā Nr.4 noteiktajai formai un informācijas memoranda tulkojumu angļu valodā~~.”.

**Jautājums Nr.2:**

Saistībā ar nolikuma 12.6 punktu otro sadaļu “pretendents ir vadījis vismaz 4 (četru) kapitālsabiedrību pirkšanas/pārdošanas darījumus, no kuriem vismaz 2 (divas) pirktās-pārdotās kapitālsabiedrības atbilst šādiem kritērijiem: (I) aktīvu kopsumma nav mazāka par 1 milj. euro vai  (II) gada neto apgrozījums nav mazāks par 500 tūkst. euro”. Vai par pieredzi tiek uzskatīti arī darījumi, kas vēl ir noslēgšanas procesā minētajā laika periodā?

**Atbilde Nr.2:**

Ievērojot, ka kapitālsabiedrību pirkšanas/pārdošanas darījumi ir ilgstoši procesi, **- par Pretendenta pieredzi tiks uzskatīti arī darījumi, kas ir uzsākti uz iepirkuma izsludināšanas brīdi** (2022.gada 7.jūliju) **un vēl ir noslēgšanas procesā**, norādot gan darījuma uzsākšanas laiku, gan paredzamo noslēgšanas laiku.